description: В рубриката на "Капитал Daily" ще събираме всички най-важни новини от последните седем дни

title: Седмични новини за енергетика

maintext:
© НАДЕЖДА ЧИПЕВА
Фотограф: WOLFGANG RATTAY
Фотограф: НИКОЛАЙ ДОЙЧИНОВ
Очакванията на производителите и търговците, че високите летни температури ще неутрализират драстичния спад на износа на електроенергия от началото на тази година, не се оправдаха. Към началото на септември от България към външни пазари е изтъргувана 45.7% по-малко енергия в сравнение със същия период на 2015 г. Причината - в региона предлагането е голямо, а оттам и цените са ниски, като основен конкурент на страната е Румъния. Влияние оказват и евтините горива. Така годината със сигурност ще е по-слаба от 2015 г., когато нетният ръст в износа беше 11%.Малко компенсиране на срива все пак има - към април този спад беше 56.4%, но големият минус си остава. Традиционно лятото потреблението се вдига, а оттам и цените, като по наблюдения на търговци през този сезон увеличението е било с 3-4 евро на мегаватчас в сравнение с пролетта.Любопитно е и че има и спад в потребеното количество на местния пазар - с малко над 2%. При положение че икономиката расте, това би следвало, че предприятията и/или домакинствата са станали поне малко по-енергийно ефективни. Влияние оказва и меката зима, заради която домакинствата са консумирали по-малко ток.Намалението на износа има сериозно отражение и в производството на електроенергия, която също отбелязва спад 12.28% за периода. При възобновяемите енергийни източници (ВЕИ) най-сериозно това се вижда при големите водноелектрически централи, които са собственост на Националната електрическа компания. Там намалението на производството е 29.4%. При останалите ВЕИ най-голямо намаление има при вятърната енергия, докато при слънчевата то е минимално. Производството на енергия от биомаса е единственото, което отбелязва значителен ръст, дължащо се на пуснатите нови мощности.Разделянето на E.ON с бизнеса с фосилни горива достигна своята кулминация. В понеделник дъщерната компания Uniper, която се занимава с изкопаеми енергийни източници, беше успешно листната на борсата във Франкфурт. Първичното публично предлагане е свързано с усилията на E.ON да се отдели от индустрията, белязана от понижение на доходите.Uniper оперира самостоятелно от януари в подготовка за публичното предлагане. Основните насоки на дружеството са търговията със суровини и производството на електроенергия от традиционни източници, пише Bloomberg. Компанията също има бизнес в Русия, който се занимава с проучване на залежи и производство на енергия и също така има договори с най-големите износители на газ в страната.Разделянето с E.ON не премина без сътресение. Акциите на компанията майка започнаха европейската сесия с близо 14% понижение. Предлагането на дъщерното дружество беше на другия полюс - началната цена от 10.015 евро на акция се повиши до 10.93 към средата на сесията. Пазарната капитализация на Uniper при тази цена се изчислява на около 4 млрд. евро, което означава, че няма да бъде включена в индекса на 30-те най-големи германски компании DAX, за който минимумът е 5 млрд. евро. Главният изпълнителен директор на Uniper Клаус Шаефер (на снимката) коментира пред Bloomberg, че акциите на дружеството са били посрещнати със сериозен интерес от институционалните инвеститори.За по-малко от три месеца интересът към виртуалните сделки с газ значително нарасна, но търгуваните количества все още са твърде пренебрежими и са по-скоро опит на търговците и потребителите да тестват новата възможност за алтернативни доставки.По данни на "Булгартрансгаз" става въпрос за около 100 хил. куб. метра. За сравнение, общото потребление в страната е около 150-160 млн. куб метра месечно през летния период. Самите сделки обаче значително са нараснали, като от една в началото на юли техният брой вече достига 100.Засега големите потребители по-скоро опипват почвата, тъй като българската цена е по-ниска от гръцката. Това обаче е въпрос на пазарна конюнктура. Виртуалните сделки с газ станаха възможни в края на юни, когато българският и гръцкият газов оператор - "Булгатрансгаз" и DESFA, подписаха споразумение. Хасковската фирма "Химмаш" беше първата, която купи виртуалнo газ в началото на юли. Макар и с малки количества, машиностроителната компания продължава да е един от основните купувачи при алтернативните доставки. Един от най-големите консуматори на природен газ в станата - химическият завод "Агрополихим", също вече има сключени сделки за виртуална доставка на газ.България оспорва размера на лихвата, определена от Арбитражния съд в Женева по делото за АЕЦ "Белене", за което Националната електрическа компания (НЕК) беше осъдена да плати 550 млн. евро на руската "Атомстройекспорт". Това съобщи министърът на енергетиката Теменужка Петкова пред журналисти, цитирана от БНР. Лихвата в размер на 167 хил. евро е ежедневна, което означава, че от произнасянето на съда на 16 юни досега са начислени 14.8 млн. евро, които НЕК също трябва да плати. Според Петкова има допусната грешка при определянето на лихвата."Според нас се е получила техническа грешка и е допуснато да бъде начислена лихва върху лихва, т.е. получила се е сложна лихва – нещо, което е недопустимо съгласно националното законодателство и няма как да бъде платено. Затова ние искаме прецизиране на тази сума и оттук нататък ще уточняваме и размера на финалното плащане. При всички случаи мисля, че ще има намаление на това задължение с оглед на нашите мотиви", е допълнила тя.Задържането на цената на петрола в интервала около 40-50 долара за барел може да се окаже новата действителност на пазара през следващите месеци. Суровината се задържа около този диапазон за шести пореден месец, след като се оттласна от февруарското си дъно, пише Wall Street Journal. И докато това пречи на спекулантите, предвидимостта е добре дошла за петролодобивните компании, които се опитват да ограничат загубите си.Една от основните причини петролът да се задържи толкова дълго в този диапазон са американските производители. Множеството компании в страната реагират положително при покачването на цената, която води до активизиране на производството.Последното движение на петрола нагоре от началото на септември показа именно това. Суровината поскъпна с 10 долара в рамките на една седмица и това доведе до увеличаване на активните нефтени платформи в САЩ до 414 към края на първата седмица на септември по данни на Baker Hughes. На месечна база това са 33 нови кладенеца.започна в края на миналата седмица. Стойността на "Бушер-2" ще е от порядъка на 10 млрд. долара, а плановете предвиждат проектът да бъде завършен за 10 години. Мощността на новия блок е 1075 мегавата.от октомври, или с 9.2 лв. за 1000 куб. метра, съобщиха от пресцентъра на дружеството. Според компанията необходимостта от повишаване се дължи на очакваните по-високи цени за доставка на синьо гориво през четвъртото тримесечие на годината, както и на курса на лева към щатския долар.за успешното завършване на сделката за придобиване на част от акциите в гръцкия газов оператор DESFA. Това каза в четвъртък председателят на SOCAR Energy Greece Анар Мамедов. SOCAR спечели търга за продажбата на 66% от DESFA през 2013 г. за 400 млн. евро, но Гърция все още бави финализирането на сделката.


description: Софтуерният разработчик ще инвестира 5 млн. долара в развитието на локацията през следващите три години

title: Българската "Софтуер груп Бг" расте с нов офис в САЩ

maintext:
1
2
3 През май тази година Калин Радев се раздели с едноличната си собственост в "Софтуер груп Бг" и прие два акционера - инвестиционните фондове BlackPeak Capital и PostScriptum Ventures
© АНЕЛИЯ НИКОЛОВА
1
2
3 Ръсел Тейлър
["Софтуер груп Бг"]
1
2
3 Стефан Гьошев
["Софтуер груп Бг"]
Българската софтуерна компания "Софтуер Груп Бг", която работи в областта на решенията за микрофинансиращия сектор, обяви, че се разраства с нов офис във Вашингтон. Това е осмата локация на разработчика извън България, а инвестицията за следващите три години възлиза на 5 млн. долара, обясни за "Капитал" основателят Калин Радев.Офисът в САЩ ще отговаря за операциите на дружеството в Северна и Латинска Америка и ще има стратегическа роля в работата с клиенти като фондацията на Бил и Мелинда Гейтс, MasterCard Foundation, International Finance Corporation (IFC), World Bank, ACCION International, VisionFund International и други, обясниха от компанията. С новата локация "Софтуер груп Бг" завършва плана си за изграждане на глобална структура от регионални офиси в целевите пазари. Освен централата в София и новооткрития офис в САЩ към момента компанията има офиси в Австралия, Гана, Египет, Индия, Кения, Мексико и Филипините.Следващите стъпки в разрастването на компанията ще бъдат фокусирани върху развитието на допълнителни локации чрез подразделения към регионалните офиси в стратегическите пазари. Тяхната цел ще бъде да доближат компанията още повече до ключовите клиенти и да повишат нивото на предоставяните им услуги. Освен доразвиване на бизнеса сега компанията ще започне да изгражда и своя мрежа от подофиси, като са набелязани около десет дестинации, сред които Замбия, ЮАР, Нигерия, Сенегал, Перу и Колумбия.Компаниите, които могат да се похвалят, че продават софтуер на създателя на Microsoft Бил Гейтс, едва ли са много. Българската "Софтуер груп Бг" обаче е една от тях. Създадена през 2008 г. от Калин Радев, компанията стабилно расте на международния пазар, а основният ѝ клиент са микрофинансиращи институции, които работят в развиващите се страни. В тези региони това е масовият начин за финансиране, което е изместило традиционните банки. Потенциалът за развитие е голям и това се вижда от числата на българската софтуерна компания - бизнесът се разраства с по над 50% през последните години и за 2015 г. вече е 12.4 млн. лв."В момента имаме клиенти в над 60 държави, а решенията ни достигат до над 20 млн. крайни потребители. През последните години компанията ни расте с 50% годишно както по отношение на приходите, така и по отношение на броя на служителите", казва Калин Радев.Към април тази година разработчикът вече има 140 служители само в офиса си в София, сочи справка в електронния регистър ДАКСИ. През май за компанията на глобално ниво вече работеха около 250 души. Разширяването на екипа ще продължава и в следващите месеци.Бурният растеж неминуемо има нужда и от финансово гориво. А и от нов подход към управлението на дейността на все по-голямата структура. И точно тук при "Софтуер груп БГ" идват инвестиционните фондове BlackPeak Capital и PostScriptum Ventures . Заедно те вложиха общо 5 млн. евро в развитието на дружеството, срещу които придобиват по 8% от акционерния му капитал. Основната част от вложените от двата фонда средства ще бъдат използвани за по-нататъшното развитие на бизнеса."На практика ние инвестираме в хора и в инструменти. Част от средствата ще са и за маркетинг, но основно сме се фокусирали върху развитието на екипа", разказа през май в интервю за "Капитал" Радев.Към мениджърския екип на "Софтуер груп Бг" се присъединяват и двама експерти на ключови бизнес позиции. Към новия офис на компанията в САЩ като главен търговски директор е привлечен Ръсел Тейлър, който е заемал различни мениджърски позиции в глобални компании като Temenos, SAP, Decentralized Banking Solutions и Standard Bank of South Africa. Директор "Продажби" в компанията на глобално ниво ще бъде Стефан Гьошев, до момента заемал сходна позиция за САЩ и Канада в Progress. Те ще отговарят за успешното бизнес развитие на компанията и за привличането на нови стратегически клиенти и партньори на "Софтуер груп".

fasttext_language: bg


description: Плевнелиев призова за интеграция на Западните Балкани в ЕС; Данъкът върху доходите в натура на служители или управители на фирми ще е 10%; Бившият финансов министър Стоян Александров е разследван за лихварство; Прокуратурата е протестирала оправдателната присъда на Христо Бисеров; Окръжната прокуратура в Пловдив повдигна още две обвинения срещу кмета на Перущица Ради Минчев

title: Вечерни новини: 15 септември

maintext:
Плевнелиев призова за интеграция на Западните Балкани в ЕС
© Капитал
8% е равнището на безработицата в България през август според данните на Агенцията по заетостта. В края на месеца в бюрата по труда са регистрирани малко над 261 хил. безработни - 6500 по-малко на месечна база и с над 42 хил. на годишна.
–
Стоян Александров
Фотограф: АНЕЛИЯ НИКОЛОВА
–
Христо Бисеров
Фотограф: ЮЛИЯ ЛАЗАРОВА
–
–
–
"Brexit изпраща до всички нас притеснителен сигнал, но членството на страните от Западните Балкани ще изпрати точно обратното послание – за интеграция и за перспектива." Това заяви президентът Росен Плевнелиев във втория ден от срещата на формата "Арайолуш"държавните глави на 11 страни от ЕС, която се провежда у нас. Той посочи, че страните на Балканския полуостров са претърпели историческа трансформация през последните десетилетия, но мирният процес все още не е завършен и има нужда от подкрепата на ЕС. И припомни, че значението на региона и нуждата от стабилност особено са проличали в пика на мигрантската криза в Европа през 2015 г. Президентите се обединиха около тезата, че въпреки многото кризи, пред които е изправен ЕС, всички трябва да положат усилия за възстановяването на доверието в него, защото нито една национална държава не може да се справи сама по-добре с проблемите., ако той е свързан с употребата на собствени, наети или предоставени за ползване активи (служебни автомобили, телефони, имоти). Това стана с приети на второ четене промени в Закона за корпоративното подоходно облагане. Новият ред за облагане е свързан с данък "уикенд" и елиминира част от бюрокрацията, тъй като без него фирмите трябваше да начисляват данък общ доход и осигуровки при ползването на фирмен автомобил или телефон за лични нужди.Проверката е започнала на 8 септември и се води от Софийската градска прокуратура. Тя е за периода 2002-2016 г., докато Александров е бил директор на банка, но в качеството му на физическо лице. В ефира на телевизията трима души разказаха, че са вземали заеми от Александров с лихви, включително и скрити, и са им начислявани наказателни лихви от 0.5% за ден просрочено задължение., министри и магистрати да се разглеждат от Специализирания съд вместо от Софийския градски съд, както в момента. ВСС одобри принципно проекта за изменение на Наказателно-процесуалния кодекс (НПК) със забележки, от които основната е тези дела не трябва да бъдат прехвърляни в компетентността на Специализирания съд. Основният аргумент на съдебния съвет е, че според предлаганите промени водещ за прехвърлянето на делата е субектът на извършване на престъплението, т.е. хора с имунитетдепутати, министри, магистрати и др., а не материята им, т.е. вида на деянието. Това според ВСС ще превърне Специализирания съд в специален и извънреден, което противоречи на конституцията., която беше постановена в началото на юли от Софийския апелативен съд (САС) по обвинението му за данъчни престъпления и пране на пари. Това показа справка на "Дневник" в САС, където е подаден протестът. Предстои САС да изпрати материалите по делото до Върховния касационен съд (ВКС) заедно с прокурорския протест за произнасяне на върховните магистрати. Срокът за обжалване бе 15-дневен след постановяване на присъдата, но заради съдебната ваканция делото все още не е стигнало до ВКС. След близо две години Бисеров беше изправен пред съда с три обвинения: за неплатени данъци в размер 19 хил. лв., за недеклариране на сделки на валутни ценности и че не е декларирал пред Сметната палата 700 хил. лв. по банкови сметки в Швейцария.Първото е, че от март 2013 до март 2014 г. като кмет на общината Минчев е присвоил 12 400 лева общински пари по сключени договори с две дружества от София. Двете софийски фирми твърдят, че не са подписвали такива договори, разясняват от прокуратурата. Другото обвинение срещу Минчев е за фалшифициране на документи по обществената поръчка от 130 хил. лева за свлачището край Перущица. Преди това той бе обвинен и за поискан подкуп от 40 хил. лв. В ДСБ, чийто кмет е Минчев, смятат, че става дума за атака от ГЕРБ. В четвъртък ген. Атанасов от ДСБ предположи, че причината за нея е отказът на партията да се явят заедно с ГЕРБ на изборите за президент.Първокласниците тази година са около 900 по-малко в сравнение с миналата година, като заради демографската криза 27 училища се закриват, предимно основни. По данни на синдикатите около 21 000 ученици остават извън образователната система – 11 хил. са необхванати, а близо 10 000 са напуснали страната. Новата учебна година започва с нов закон за предучилищното и училищното образование, като промените ще засегнат предимно първокласниците и петокласниците, които ще учат по нови програми.Германският финансов министър Волфганг Шойбле ще се кандидатира догодина отново за депутат във федералния парламент от района си Офенбург в югозападната провинция Баден-Вюртемберг. На 75 години консерваторът и е привърженик на твърдата фискална политика и е смятан за доайен сред колегите си от 19-те страни от еврозоната. Шойбле е депутат от 1972 г. насам, а от 2009 г. е финансов министър в кабинета на канцлера Ангела Меркел. Убеден европеец и един от най-популярните германски политици, сред постиженията му е балансираният бюджет на Германия.Над 3000 превозвачи с камиони, таксита и други автомобили блокираха в четвъртък Площада на победата пред румънското правителство, за да протестират срещу цените на застраховка "Гражданска отговорност", съобщава Аssociated Press. От полицията съобщиха, че задръствания са се образували и в други градове в страната, тъй като шофьорите на камиони преднамерено карат бавно, за да протестират срещу високата цена според тях на застраховката. Превозвачите не се отказаха от протеста, въпреки че в сряда правителството прие извънредно постановление, предвиждащо замразяване на тарифите на застраховката за срок от шест месеца. Браншовите организации обаче заявиха, че не са доволни от това решение, и настояват за по-ниски цени на полиците. Според данни на Националния съюз на пътните превозвачи в Румъния през 2012 г. полицата "Гражданска отговорност" за товарен камион е струвала 300 евро, през 2013 г.700 евро, през 2014 г. е достигнала 1000 евро, в края на 2015 г.3500 евро, а през юли 2016 г. е превишила сумата от 5000 евро.Правителството на Литва ще компенсира част от загубите, понесени от производителите на мляко заради отнетия достъп до руския пазар в резултат на ответните мерки на Москва срещу санкциите на ЕС. Това съобщи днес пред журналисти литовският министър на селското стопанство Виргиния Балтрайтене. По думите й според по-рано договорените условия правителството насочва към млекопроизводителите такава сума, каквато е отпуснала Европейската комисия за изплащане на компенсации. Решението за финансова помощ от 13 млн. евро е съгласувано с Брюксел през юли. Премиерът на балтийската република Алгирдас Буткевичус неведнъж е отбелязвал, че от всички страни в ЕС Литва е понесла най-големи финансови загуби заради руското продоволствено ембарго."Кредисимо" навлезе на македонския пазар като част от нейните планове за разширяване в Балканския регион, съобщиха от компанията за бързи кредити. Това става, след като македонското подразделение на компанията получи положително становище от Министерството на финансите на Република Македония. Компанията работи посредством уебсайта credissimo.mk. Дружеството планира да предлага в Република Македония както краткосрочни, така и дългосрочни кредитни продукти, съобразени изцяло с потребностите на клиентите, които сами ще определят според възможностите си размера на месечните вноски и срока на договора, става ясно от съобщението.Първият борсово търгуван фонд в България подаде заявление за качване на негови акции на БФБ-София, става ясно от съобщение на оператора. Присвоеният борсов код ще е BGX. Той ще е базиран върху основния индекс Sofix и ще следи неговото представяне. Комисията за финансов надзор вече одобри проспекта за публично предлагане на дялове и го вписа в публичния регистър, а депозитарът вписа акциите в регистъра му. Очакванията на мениджмънта са през първата седмица фондът да набере около 100 хил. лв., а в следващите500 хил., и да продължи да расте.През август 6 застрахователни дружества от държави-членки на ЕС, са уведомили Комисията за финансов надзор (КФН) за намерението си да извършват застрахователна дейност на територията на България, съобщи ведомството. Така към 31 август 2016 г. застрахователите от държави членки, нотифицирали КФН, че желаят да извършват застрахователна дейност у нас, достигат 542. През осмия месец от годината 16 нови застрахователни посредника от държави от ЕС са нотифицирали КФН, че желаят да извършват дейност на територията на страната ни, а 5 са преустановили дейност.Френската компания Alstom ще продължи с плановете си да спре производството в историческия завод в Белфор, източната част на Франция, предаде "Франс прес". Това посочва главният изпълнителен директор Анри Пупар-Лафарж, влизайки в сблъсък с президента Франсоа Оланд, който се зарече да направи "всичко възможно" за спасяването на завода. Заводът е създаден през 1879 г., пуска първия си парен локомотив през 1880 г., а след това започва производството на турбини и навлиза в енергийния сектор. След продължителни преговори в края на 2015 г. този бизнес беше продаден на американската група General Electric. Спирането на завода в Белфор ще допринесе за гарантиране оцеляването на по-широкия бизнес на компанията, посочва Пупар-Лафарж в писмо до персонала, до което медиите са получили достъп. Заради липсата на поръчки във Франция ръководството на завода решава да премести производството на локомотиви от Белфор в Райхсхофен на 200 километра северно, като се ангажира с предложение към служителите да бъдат прехвърлени на други обекти на компанията.Германският технологичен концерн Siemens планира мащабни инвестиции в проекти в Аржентина през следващите пет години. Това съобщи ръководителят на компанията Джо Кайзер след среща с аржентинския президент Маурисио Макри в Буенос Айрес, предаде ДПА. Компанията ще вложи 5 млрд. евро за инвестиции в страната, уточни Кайзер. На срещата присъства и германският министър на икономиката Зигмар Габриел.Средствата ще бъдат насочени към инфраструктурни, енергийни и транспортни проекти и пряко ще създадат 3000 работни места, а косвено - до 7000, прогнозират от компанията. Значителна част от планираното строителство на електроцентрали ще се основава на възобновяеми енергийни източници. Малко страни имат възможностите на Аржентина при производството на енергия от слънце и вятър, посочва Simens.


description: Според S&P Русия ще изгуби това десетилетие.

title: Не знаем кога ще свърши стагнацията, твърди централната банка в Москва

maintext:
"Негативна стабилизация"
Данните на официалната статистика (Росстат) показват, че през август реалните доходи на руснаците все по-бързо намаляват и спрямо август 2015 г. са се свили с 8.3%. За първите осем месеца годината реалното намаляване на доходите е с 5.8% спрямо аналогичния период на миналата година. Средно на човек през август са се падали по 30 900 рубли (430 евро). Реалните разполагаеми доходи за седем месеца са намалели с 5.3%.
Положението няма да се влошава, но и не очакваме подобряване на ситуацията на пазара на труда - така обобщава данните от проучване Институтът за социален анализ и прогнозиране към академията за подготовка на административни кадри на Русия (РАНХиГС). В поредния си месечен мониторинг социолозите посочват, че са се оправдали опасенията на онези, които са очаквали това, а все повече руснаци се боят, че понижаването ще продължи.
Половината анкетиране не усеща заплахи, но над 50% от опасявалите се, че ще изгубят работата си, в крайна сметка са останали безработни. Почти всеки четвърти (23.8%) прилага тактики за отлагане на заплахите, като излизат в неплатен отпуск.
Фондация "Обществено мнение" (ФОМ) отчита, че руснаците, определящи се като бедни, са се увеличили през юли до 41%. Преди година хората, които се оплакват, че им остават пари само за храна или по-малко, са били 36%. Едва всеки шести (16%) очаква положението да се подобри в следващите 12 месеца.
Изследователският холдинг "Ромир" потвърждава песимизма и опитите на руснаците да икономисват, да орязват семейни и лични разходи. През август реалните им разходи са били на най-ниското ниво от 2012 г. насам. Половината (48%) смятат, че разходите им още ще растат, 26% - че нищо няма да се промени, а едва 8% - че ще намалят разходите си.
Социолозите от РАНХиГС говорят за "негативна стабилизация", за "бедни работещи" и за ускоряване съкращаването на социални разходи, след като са минали парламентарните избори на 18 септември.
В деня след парламентарните избори централната банка на Русия обнови прогнозата си за икономиката през 2016 г. и следващите три години според 3 сценария и резултатът е повече предпазливост в оценките и потвърждение, че ще има рецесия от 0.3-0.7% от БВП.Песимистичният, реалистичният и оптимистичният вариант се определят основно от цената на петрола – от 25 през 40 до 55 долара за барел през 2019 г. Рублата се е адаптирала към поевтиняващия петрол, но няма друг фактор, който да повиши обменната ѝ стойност. Не се реализират надеждите, че ще има засилване на заместването на вноса с местни продукти и свиване на износа поради невъзможността да се увеличи в него делът на несуровинните стоки.Прогнозата за спад на инвестициите е увеличена 4 пъти – от 1.5-1.8% в юнската прогноза на 6-6.6% в септемврийската.Търсенето на домакинствата намалява по-бързо от очакваното и темпото в икономиката се поддържа изключително благодарение на поръчките за увеличаване на запасите. Не е ясно колко обем за запаси остава на индустриалните предприятия, които ги определят като "нормални", а през третото тримесечие те се очертават като максималните от 1992 г. насам.Централната банка не знае и кога ще приключи стагнацията – очакванията ѝ за 2017 г. са за крехък ръст от 0.5-1%, а в следващите две години – до 1.5-2%. Но това е потенциалът за растеж на икономиката, ограничаван от зависимостта от петрола, недостатъчното разнообразие и демографските проблеми.Standard & Poor’s (S&P) подобри перспективата си за руския рейтинг до "стабилен", но очаква през 2020 г. БВП на глава от населението да бъде малко под нивото от 2010 г., т.е. Русия ще е преживяла към този момент едно изгубено десетилетие.


description: И още: Надпреварата за ООН - България направи лош избор; Как руснаците избират "стабилността"; Загубената битка за душата на Европа

title: Мнения Daily - Как се осигурява изборна подкрепа от ДПС

maintext:
Сигурно е, че 300 - 400 хил. гласа, контролирани от ДПС, могат да наклонят везните в една или друга посока.
© АНЕЛИЯ НИКОЛОВА
България направи лош избор
Ричард Гоуън, преподавател в Нюйоркския университет, пред БНР
Президентът Путин и премиерът Медведев се поздравяват след победата на партията им "Единна Русия".
Фотограф: Sputnik
Меркел никога няма да си го признае, но де факто курсът на Виктор Обран се наложи в ЕС.
Фотограф: Fabrizio Bensch
Как се осигурява изборна подкрепа от ДПСОт коментар на Ясен Бояджиев за "Дойче веле"Казват, че големият отсъстващ в президентската надпревара бил все още неназованият (а може би и неопределен) кандидат на ГЕРБ. Забравете. В изборното уравнение има друга, засега (поне публично) неизвестна величина, чието влияние при определянето на новия български държавен глава може да се окаже решаващо: кого ще подкрепи ДПС.Сигурно е, че 300 - 400 хиляди (а при нужда и повече) гласа могат сериозно да наклонят везната в едната или другата посока. Толкова са гласовете, които контролира ДПС (най-вече чрез системно сплашване). Горният изборен "таван", до който ГЕРБ стига напоследък самостоятелно, възлиза на около 1 милион гласа. За избирането на сегашния президент преди 5 години на втори тур бяха необходими над 1.6 милиона.Та, кого ще подкрепи ДПС? Ето малко примери, които за повече яснота може да се подредят в няколко основни групи. Първата е най-видима, но и най-безобидна - пряка бюджетна подкрепа за общини. Миналия месец бяха раздадени малко над 27 млн. лв. на 43 общини, като 14.5 млн. от тях - за общини, управлявани от ДПС. Сигурно случайно сред тях не е община Джебел, чийто кмет напусна ДПС в посока ДОСТ.Във втората група, която е с далеч по-голям материален интерес, попадат сделки и събития, свързани с активите, придобити някога с парите на вложителите във фалираната КТБ. Тук може да бъде причислена сделката за БТК, по която държавата, изглежда, ще получи далеч по-малка компенсация от даденото навремето от КТБ финансиране. Трябва да се следи и в каква посока ще се развие корпоративната битка за "Дунарит", в която са намесени държавни институции и съдът. Както и съдбата на т.нар. нова печатница на Пеевски в съседство със софийското летище, обявена по молба на синдиците на КТБ за продан за няколко милиона лева. При положение че собственикът ѝ дължи на банката десетки пъти повече.В третата група сделки и събития влизат придобивания по линия на приватизацията. Любопитно е например как и в чия полза една никому неизвестна старозагорска фирма за уеб дизайн с 3 лева начален капитал и 1000 лева активи, притежавана от двама младежи и една девойка, успя да купи за 8.5 милиона (оказвайки се, сигурно случайно, единствен участник в търга) един от най-ценните държавни имоти в София - Дипломатическия клуб "Бояна". При това въпросният имот е част от дружеството "Адис" ЕООД, включено от парламента в забранителния списък за приватизация.Следващата група знакови събития е на прословутия фронт на обществените поръчки. Прославената "Водстрой", известна с това, че открай време не е на Пеевски и че за няколко години има обществени поръчки за над 800 милиона лева, тези дни получи поредния транш (за 28.5 милиона) по абонамента си за поръчките на Национална компания "Железопътна инфраструктура". На този фронт прави впечатление и още една поръчка на същата тази Национална компания. Малка, силно закъсала провинциална фирма (хасковската "АБ" АД - бел. ред.), без опит в тази сфера, кой знае как печели търг за модернизация на жп линията София - Елин Пелин срещу 120 млн. лева европейски пари. Като същевременно успява да си осигури и нов голям кредит (29 млн.) от държавната Българска банка за развитие.И накрая (но не по важност) като ориентир може да се ползват и някои знаци от правораздаването и върховенството на закона. Например как се разпределят и движат съдебните спорове между търговската верига на Пеевски "Техномаркет" (също част от "наследството" на КТБ) и дружеството "Глориент инвестмънт България" - веригата не само не плаща наем за ползваните от нея обекти на дружеството, но и се опитва да ги отнеме чрез съда. Полезно ще е да се наблюдава и дали прокуратурата ще се задвижи по твърденията на бившия собственик на КТБ Цветан Василев в последното му интервю.В "сметката" вероятно влизат или тепърва ще влизат много други сделки и събития. Още повече, че (както казва официалният му лидер) "ДПС разглежда предстоящите президентски избори не като изолирано политическо събитие, а като част от процеса на преформатиране на политическата конфигурация" и "начало на ново управление в страната".Събитията през последните седмици не бяха добри за Георгиева - с неуспешния опит да бъде включена в надпреварата, но щетата не е фатална. Разбирането в ООН и в Съвета за сигурност за нея като за висококвалифициран кандидат не се е променило. Никой не оспорва това, че тя притежава уменията и квалификациите за поста генерален секретар. Ако влезе в състезанието, тя все още има шансове за успех.Проблемът по-скоро е в това, че Гутериш се представя толкова добре от самото начало. Той има много силна дипломатическа подкрепа на високо ниво както вътре в Съвета за сигурност, така и извън него, така че въпросът е дали Георгиева би била предпочетена пред него. Няма как да сме сигурни в това. В ООН усещането е, че Гутериш проведе и води ясна и почтена кампания, с много по-малко бъркотия, отколкото видяхме около българските кандидати, така че мнозина си казват: той направи добра кампания, да му дадем поста. Така че Георгиева ще трябва да преодолее впечатлението, че постът вече принадлежи на Гутериш.Големият въпрос за Георгиева е дали Русия би я приела за генерален секретар. Отговорът все още е неясен. Моето мнение е, че ако тя беше участник в надпреварата от самото начало, щеше да е водещият кандидат във всеки кръг. Фактът, че е от Източна Европа и жена щеше да й даде голямо предимство пред Гутериш. Така че ако накрая нито Бокова, нито Георгиева спечелят поста, като погледнем назад, ще си кажем, че България направи лош избор, защото в началото на тази година Георгиева имаше по-добрия шанс.В надпреварата все още има източноевропейски кандидати с потенциал. Според дипломати в ООН Мирослав Лайчак от Словакия, който има много добри резултати в последните два кръга на гласуване, продължава да е фаворит в сянка. В последния момент Русия може да реши, че не одобрява нито Гутериш, нито евентуално Георгиева, а сред много дипломати остава силно убеждението, че Източна Европа заслужава неин кандидат да получи поста. Но това се балансира от убеждението на също много други дипломати, че като личност Антониу Гутериш е демонстрирал качества, които ще го направят победител.Президентът КиякОт рубриката на д-р Тони Филипов в reduta.bgДва месеца преди изборите кандидатът на ГЕРБ е инкогнито. Затова предлагам да го именуваме Кияка. Кияк, за който не знае, е дървото, с което се бие тъпанът. То няма самостоятелна роля, а е само екстензия на ръката на тупанджията. Президентът Кияк се очертава като назначенец. Той няма да има почти никаква лична заслуга за спечелването на поста. Той ще бъде направен президент. Заслугата ще бъде на партията, а още по-точно – на нейния лидер.Нищожните и без това прерогативи на институцията ще бъдат занулени. Тя ще се превърне в продължение на изпълнителната власт и лично на премиера. И, ако не стане някакво чудо, президентът ще се казва "От ГЕРБ". А, както е известно, Бойко може много да говори за чудеса, но никога не допуска да се случат.Всички в класа слушат чалгаОт интервю с певицата София в offnews.bgС моя племенник, който вече е в Канада, отидохме преди време на концерт на D2, като накрая групата се разписа с маркери върху ръката му с техни автографи. Когато го къпах вечерта, племенникът ми си сложи лепенки върху ръката, за да не се намокри и да може да се похвали на децата в училище. На следващия ден се върна разплакан с думите: "Лельо, всички в класа слушат чалга и казаха, че съм тъп."Как руснаците избират "стабилността"От анализ във вестник "Ведомости"Управляващата партия "Единна Русия" спечели конституционно мнозинство в долната камара на Думата след най-вялата предизборна кампания и срив в активността на избирателите - малко над 40%.Още преди парламентарния вот в неделя неправителствените организации Комитет за граждански инициативи (КГИ) и Движение "Голос" оцениха предизборната агитация като "абсолютно безсъдържателна и деполитизирана". Самите участници сякаш не искаха да привличат към себе си вниманието на избирателите, като Александър Кинев от КГИ казва, че партийната агитация е била социална, а не политическа. "Партиите по-скоро рекламираха рецепти за консервиране на краставички", иронизира той. Но гласувалите знаеха добре кандидатите на партията на властта, която победи в 203 от 225 района.За сегашната апатия и голяма победа се говореше още през пролетта. Тогава се разбра, че изборите няма да са през декември, както е редно, а още през септември - с кампания през отпускарския август. В страна, управлявана изключително чрез телевизора, е абсурдно да се правят избори без дебати, рекламни клипове и активиране на политически ресурс. Кампанията мина почти без агитация и с минимум публични прояви.Според анализаторите от КГИ това е умишлена стратегия за намаляване на избирателната активност - по-малкото бюлетини в урните носят по-голям процент в крайния резултат на управляващите. Част от това е и затегнатият режим за регистриране на партии и кандидати, недопускане на сериозни конкуренти, както и неформални договорености между партиите срещу потенциално силни кандидати.По данни на "Голос" медиите категорично са фаворизирали управляващите - "Единна Русия" е получавала 3 пъти повече внимание от комунистите, класирали се в неделя на второ място, 4 пъти повече от либералдемократите на Владимир Жириновски (те са трети с почти същия резултат като компартията) и 50 пъти повече от опозиционната партия "Парнас", останала с под 1% от гласовете на избирателите и зад партии като "Комунистите на Русия" и "Партия на пенсионерите".Тенденцията бе управляващите да се откажат фактически от федерална агитация и непарламентарната опозиция да бъде изтласкана в блогове и социални мрежи. И в интернет срещу нежеланите конкуренти се водеше кампания на очерняне, осмиване и омаловажаване.Алексей Венедиктов, главен редактор на либералното радио "Ехото на Москва", обърна внимание и на факта, че самите партии не са се вълнували особено от изборите и не са изпратили наблюдатели. Показателно е изявлението на Сергей Миронов, лидер на "Справедлива Русия" (последната, попаднала в Държавната дума партия) в понеделник, че са налице всички условия да се премине към двупартийна система - "Единна Русия" и партията на Жириновски да се обединят в "десен център", а неговата партия да се слее в комунистите в "ляв център".Според Путин победата на основаната от него партия показва реакцията на хората на външния натиск и санкциите, както и на опитите отвътре да се "клати лодката": "В такава обстановка хората безусловно избират стабилност и се доверяват на водещата политическа сила, на правителството.""Същността на Путинова Русия е, че всичко е менте. Изборите от 2016 г. показаха, че държавата е фраснала един на народа и той ѝ го връща, като не иска да си губи времето с гласуване. Промените ще дойдат не с избори, а с някаква катастрофа. Това стана ясно на интелектуалците при репресиите от пролетта на 2012 г., а народът-богоносец просто вдигна рамене и тъпо чака къде ще му излезе краят", коментира журналистът Виктор Шендерович. "Да твърдят, че това е всенародна подкрепа за Путин и "Единна Русия", могат само държавният социологически институт и националната телевизия."И ние вървим натамКоментар на Николай Слатински в профила му във фейсбукЗа мен изборите в Русия бяха интересни само в едно отношение – те ни подсказват какво евентуално може да се очаква като тенденция и у нас. Формулата е: ФД х СС х МК х ФР х ХП = ПП. Сиреч: Фасадна демокрация, умножена по силови структури, по медиен контрол, по финансов ресурс и по харизматичен популизъм, е равно на предизвестена победа.Това ни чака – избори, които не променят нищо, а само узаконяват властта и я правят още по-уверена. Много трогателно ми прозвуча по една от нашите телевизии (издържаща се от нашите данъци) изразът "системна опозиция". Той се отнасяше за другите три партии, влезли в парламента, освен Путиновата. Всъщност те са "системна", доколкото са част от системата, но не са "опозиция", при условие че са пропутински креатури – едната въобще е негова, другата обира носталгичния прокомунистически вот (а Путин стимулира тази носталгия и реабилитира словесно комунизма), а третата е функция на откачения руско-наци-популистки вот и по принцип играе ролята на вентил за изпускане на парата.Та и ние вървим натам – ще си имаме системна опозиция (едни ще са почти-опозиция/почти-на власт).Изглежда, не сме отишли много надалеч от времето на Елцин (допутинова ера), откогато е тази случка:Елцин се бори за преизбиране като президент. Журналистка пита седнали на пейката руски селяни: Как сте, как бяхте през последните няколко години? Те й отговарят: Много сме зле, властта не мисли за нас, разпродава Русия, все по-тежко ни е да се справяме с живота!- А за кого ще гласувате?- За Елцин, разбира се!Журналистката удивено: Та нали той е властта, от която се оплаквате?! Защо не гласувате за неговия конкурент тогава? А селяните й отвръщат сърдито: Като стане президент, тогава ще гласуваме за него!Загубената битка за душата на ЕвропаОт коментар на Зоран Арбутина, "Дойче веле"Преди една година, докато унгарският премиер усърдно работеше за превръщането на Европа в крепост, светът се дивеше на кадрите от Германия, където хиляди германци посрещаха по гарите с цветя десетките хиляди бежанци, приветствайки ги с "Добре дошли!". А канцлерката Ангела Меркел придаде на политиката ново, етично измерение с думите: "Ако трябва и да се извиняваме, че показваме човещина в изключителни ситуации като сегашната, то това не е моята страна!"Десетилетия наред отговорът на почти всяка криза беше мантрата: "Ние имаме нужда от повече Европа." Европейците градяха съюз с общ пазар, собствена законодателна комисия и свой парламент с нарастващи правомощия, обща външна и социална политика и политика за сигурност. В големи части на ЕС вече на практика не съществуваха граници, говореше се за "общ европейски дом". Ангела Меркел приложи на дело европейските ценности за общността като отворено общество, което съблюдава Женевската конвенция за бежанците и се осланя на европейската солидарност.Противоположната концепция гласи: Колкото е възможно по-малко Европа - и само онова, без което няма как. Според тази концепция Европа е добра само когато е полезна - най-вече икономически. Още тогава Виктор Орбан заяви ясно към какво се стреми. В същия ден, в който Меркел говореше за човещината, той обяви издигането на нови огради по границите с Румъния и Хърватия.Една година по-късно стана ясно, че идеите на Орбан се споделят от мнозина. Цяла Европа вече е опасана от огради. Много страни, главно в Източна Европа, обявиха, че не искат да приемат бежанци - европейската солидарност там се изразява вече само в ползването на структурните фондове на ЕС!Но и от първоначалната бежанска политика на Ангела Меркел вече не е останало твърде много. Някои от съюзниците ѝ - както в Германия, така и в чужбина - й обърнаха гръб. Под натиска на партньорите от ЕС и изборните успехи на дяснопопулистката "Алтернатива за Германия" Берлин силно промени политиката си. Меркел никога няма да си го признае, но де факто курсът на Виктор Обран се наложи в ЕС.Битката за "душата на Европа" вече е решена. Цветята отдавна вече са увехнали. Тогава именно започна краят на ЕС – такъв, какъвто го познавахме дълго време. Разбира се, че ЕС ще продължи да съществува и ще продължи да бъде притегателна сила за много страни и хора по света. Но по своята същност това е един нов съюз и само отчасти олицетворява онова, което Ангела Меркел нарече "моята страна".


description: На изборите в неделя крайната десница може да победи партията на Меркел.

title: Мигрантската тема превзе дебата в изборите в Германия

maintext:
Канцлерът Меркел смята, че грешката е не че са приети имигрантите, а че твърде късно е реагирано в помощ на Германия и Гърция за спирането им.
Подкрепата за антиимигрантската партия "Алтернатива за Германия" (AfD) достигна 12% сред избирателите в страната и в неделя тя за пръв ще влезе в парламента на провинция Мекленбург-Предна Померания, родното място на канцлера Ангела Меркел. След няколко седмици следват избори и в Берлин, които канцлерът ще изчака, преди да реши кога и дали да обяви кандидатирането си за четвърти мандат начело на страната. Това се случва в момент, когато темата за миграцията и политиката на Берлин през последните 12 месеца по въпроса започва да заема централно място в политическия дебат в страната.Данните са от социологическо проучване на агенция Forsa за списание Stern и телевизия RTL. В Мекленбург-Предна Померания одобрението за основаната едва преди 3 години и определяна като крайнодясна, евроскептична и антиислямска партия достига 21%.В националното проучване управляващият Християндемократически съюз (CDU) и партньорската баварска партия Християнсоциален съюз (CSU) губят 2 пункта от популярността си до одобрение от 33%. Социалдемократите, партньор във федералното правителство, имат гласовете на 22% от избирателите.Но тези данни може да се променят в следващите 12 месеца до редовните парламентарни избори. Дебатът за това как да бъдат интегрирани имигрантите и дали изобщо е възможен този процес заглушава опитите за обсъждане на икономически и социални политики. Ефектът върху изборите от това явление може да бъдат драматични, коментира агенция ДПА.Досега в Мекленбург-Предна Померания канцлерът Меркел обикновено е говорела за местни проблеми като създаването на работни места, детски помощи и цени на млякото. Провинцията е в бившата ГДР и е предимно със селско население от 1.3 милиона души, и си има традиционни проблеми като безработицата и продължаващото обезлюдяване от мигриращи към Западна Германия предимно млади хора.На тези избори доминиращата тема е друга – националният дебат за интегрирането на 1.1 милиона души, пристигнали с мигрантската вълна миналата година, както и последвалите инциденти с нападения на ислямисти."Вътрешната сигурност в провинцията е проблем номер едно на тези избори", казва Лоренц Кафиер, вътрешен министър на Мекленбург-Предна Померания и водещ кандидат на CDU.По данни на социолозите от Infratest Dimap над една трета от местните избиратели казват, че мигрантският поток е ключовият фактор, определящ предпочитанията им в изборния ден. Социалната справедливост, заетостта и състоянието на икономиката са на второ, трето и четвърто място по важност.Като водещ фактор за сигурността в провинцията Кафиер е един от основните защитници на идеята за забрана за носенето на бурка на обществени места и за премахване на двойното гражданство като мерки за борба с тероризма.В Мекленбург-Предна Померания през 2015 г. са регистрирани около 23 000 бежанци, но повечето от тях след това са се преместили в други части на страната. Съотношението между местни жители и новодошлите е значително по-малко спрямо националните 3.7%, но пък е много по-силно усещането за Ueberfremdung (проникване на чужденци).Затова и AfD ще влезе за пръв път в парламента, след като си осигури дотук присъствие в парламентите на повече от половината от 16-те федерални провинции, и вероятно ще има догодина първото си национално представителство в Бундестага.Проучване на Politbarometer стига до заключение, че AfD ще изместят от третото място в Мекленбург-Предна Померания традиционно популярната Лява партия, съставена основно от бившите комунисти от ГДР. Ако се вярва на социолозите, не е изключено дори антиевропейската партия да измести CDU като силна политическа плесница за Меркел. Социалистите от SPD сигурно ще си останат водещата сила с 28% от избирателите.Показателно за процесите в тази част от страната е и очакваното отпадане от парламента на старата крайна десница - Националдемократическата партия (NPD), която ще слезе под прага от 3%. Мекленбург-Предна Померания винаги е била смятана за "последният бастион" на NPD, но сега AfD я измести, изземвайки много от лозунгите ѝ.Ервин Селеринг, лидер на SPD в района и премиер на провинцията, критикува Меркел, че е виновна за това, че не е успяла да усети навреме колко са разтревожени избирателите от мигрантския проблем. "Меркел и до днес твърди, че Германия е способна да приеме едва ли не всички, бягащи от преследване. Тя внушава, че от миграцията се тревожат единствено крайнодесни екстремисти и идиоти. Това е много груба грешка."


description: Рязкото повишаване на цената на суровината заради намаляващите запаси в САЩ приключи. Вчера статистиката за количеството петрол, държано от частния...

title: Петролът поевтинява въпреки по-ниските запаси в САЩ

maintext:
Рязкото повишаване на цената на суровината заради намаляващите запаси в САЩ приключи. Вчера статистиката за количеството петрол, държано от частния сектор в страната, показа понижение от 14.5 млн. барела само през първата седмица на септември. Днес обаче цената се понижава, като WTI поевтинява с 1.24% до 47.02 долара за барел, а при сортът Брент понижението е 1.36% до 49.30 долара.
Цената на златото също се понижава. Тройунция от ценния метaл се търгува с понижение от 0.21% до 1 338.85 долара, а среброто поевтинява с 0.69% до 19.543.
Информацията е актуална към 11:30ч.


description: Най-тежък удар ще понесе Under Armour

title: Нови проблеми за производителите на спортни облекла след фалита на Golfsmith

maintext:
Фалитът на Golfsmith показва не само проблемите на компанията, но и все по-ниската популярност на голфа като спорт.
© MIKE SEGAR
За марката спортни облекла Under Armour ще има най-тежки последици от
фалита на веригата
. По изчисления на Bloomberg Intelligence именно тя е най-големият доставчик на дрехи в Golfsmith и е
с много по-малки размери от конкурентите си Nike и Adidas. Продажбите чрез Goldsmith осигуряват голяма част от приходите на Under Armour.
Nike пък е първи по доставки на обувки за веригата. Други компании, които ще пострадат, са Adidas чрез брандовете си TaylorMade и Adams, както и Callaway Golf, която продава най-много специализирана голф екипировка.
Ръководството на Golfsmith се провали в това да намери купувач за компанията, което доведе до подаването на заявление за фалит. Впоследствие спекулациите за затваряне на магазини, за да може веригата да продължи да функционира, се засилиха. Купувач се е намерил само за магазините на компанията в Канада, където оперира чрез бранда си Golf Town. Golfsmith
става поредната верига за спортни стоки, която обявява фалит. По-рано през годината това се случи и със Sports Authority, която някога заемаше първата позиция сред спортните магазини в САЩ, и със Sports Chalet, която беше принудена да затвори своите близо 50 обекта.
Най-вероятно, ако
Golfsmith затвори голяма част от магазините си, клиентите на веригата ще се насочат към веригата Dick's Sporting Goods.
Възможно е и конкуренцията да изкупи някои от магазините на Golfsmith, каквато стратегия Dick's предприе при обявяването на фалит на Sports Authority. Погледнато в краткосрочен план обаче, затварянето на магазини на Golfsmith ще се отрази зле на Dick's, като веригата няма да може да се справя с ниските цени на Golfsmith, които ще търсят възможно най-бърза ликвидация на наличните си продукти и чрез приходите от тях да се справят поне частично с плащанията към кредиторите.
Фалитът на веригата магазини за голф оборудване, облекло и аксесоари Golfsmith в Северна Америка ще донесе още една порция проблеми за големите производители на спортно облекло, съобщава Bloomberg. Nike, Adidas и Under Armour все още изпитват затруднения след затварянето на магазините на Sports Authority по-рано през годината, а сега ще трябва да се сбогуват и с бизнеса на Golfsmith. От компанията подадоха заявление за фалит в сряда. Веригата разполага със 109 магазина в САЩ, както и 55 в Канада. Фалитът на Golfsmith е пореден симптом не само за лошото управление на компанията, но и за все по-слабата популярност на голфа като спорт, който изживява все по-тежки времена след пика на интереса към спорта през изминалото десетилетие, дължащ се предимно на Тайгър Уудс.


description: Средствата ще бъдат насочени към програми и компании, работещи за подпомагането на мигрантите и приемащите ги общности

title: Сорос инвестира 500 млн. долара в подкрепа на бежанците

maintext:
"Ще инвестираме в стартиращи компании, инициативи за социално въздействие, както и бизнеси, създадени от мигранти и бежанци", обяснява Сорос.
Инвеститорът милиардер Джордж Сорос ще вложи 500 млн. долара в подкрепа на бежанците. Средствата ще бъдат насочени към програми и компании, работещи за подпомагането на мигранти и бежанци от опасни точки по света, съобщава CNBC.Обявеният във вторник от Сорос ангажимент идва на фона на посветената на миграцията среща на върха на ООН , която се провежда в момента в Ню Йорк и на която световните лидери търсят решения на бежанската криза. Решението си милиардерът обяснява с желанието си да впрегне силата на частния сектор за постигането на обществено благо."Ще инвестираме в стартиращи компании, инициативи за социално въздействие, както и бизнеси, създадени от мигранти и бежанци", обяснява той. "Целта на тези инвестиции е да са успешни. Но основният ни стремеж е да създадем продукти и услуги, които действително са от полза на мигрантите и на приемащите ги общности", посочва 86-годишният Сорос. И допълва, че се надява инициативата му да вдъхнови и други инвеститори да насочат усилия в преследването на тази цел.По оценки на ООН и УНИЦЕФ през 2015 г. рекорден брой хора са били насилствено изселени от домовете си – 65 млн. души. Над половината от тях са от три държави – Сирия, Афганистан и Сомалия, предава Reuters.Растящият брой на хората, търсещи убежище, от тези раздирани от война страни породи политически дебати в Европа и в САЩ относно това къде да бъдат преселени бежанците. Проблемът се задълбочава допълнително от икономическата миграция, тъй като много хора търсят възможности за влизане в развити държави с надеждата за по-добро бъдеще на фона на забавящия се глобален растеж.В официалното си изявление Сорос посочва, че средствата ще се управляват от организацията му с нестопанска цел – Фондации "Отворено общество" (Open Society Foundations, OSF). Всички печалби, натрупани в резултат на инвестициите, ще бъдат насочвани към програмите на OSF, посветени на мигрантите и бежанците, сред които обществени центрове в Гърция и инициативи за осигуряването на юридическа помощ на сирийските бежанци, предава CNBC."Бежанците се нуждаят от достъп до финансови и юридически услуги, образование и възможности за заетост. Вярваме, че частният сектор е в уникална позиция да изгради нужната инфраструктура в подкрепа на тези услуги", коментира върховният комисар на ООН за бежанците Филипо Гранди по повод инвестицията на Сорос.


description: В браншовете, в които не е постигната договореност, най-вероятно ще се запазят нивата от миналата година. Това стана ясно от думите на министъра на...

title: Срокът за договаряне на минималните осигурителни прагове се удължава до 15 октомври

maintext: В браншовете, в които не е постигната договореност, най-вероятно ще се запазят нивата от миналата година. Това стана ясно от думите на министъра на труда и социалната политика Зорница Русинова в интервю за БНТ. Сроковете, в които бизнес и синдикати могат да договорят увеличение или намаление на минималните доходи, изтече на 16-и септември. Четири от петте обявени от правителството за национално представителни работодателски организации обаче заявиха, че ще бойкотират преговорите, докато не се намери по-обективен начин за определянето им, както и на минималната работна заплата в страната.


description: Европейските университетски дипломи вече няма да се заверяват с апостил; Прокуратурата няма да проверява твърденията на Цветан Василев; Кабинетът планира да върне старите акцизи на цигарите; Няма кандидати за летище Пловдив; Хуманитарен конвой е атакуван в Сирия; Партията на Меркел с историческа загуба на вота в Берлин

title: Какво се случи през седмицата

maintext:
Най-същественият риск от злоупотреби с лични данни на гражданите e по време на събиране на подписки. Това заяви Антоанета Цонева,
председател на Института за развитие на публичната среда (ИРПС) и член на Обществения съвет към ЦИК, като отправи призив към гражданите да проверяват дали с техните данни не се злоупотребява в кампанията за предстоящите избори на 6 ноември. На интернет страницата на ЦИК вече работи система за електронна проверка, където гражданите могат да правят справки дали техните лични данни фигурират в подадените от партиите списъци за регистрация и участие в изборите за президент и вицепрезидент. Проверки може да се правят и в подписите, представени от инициативните комитети и партиите, които ще регистрират застъпници за референдума. Проверките ще се правят чрез песонален идентификационен код, получаван чрез имейл.
Точно сега, когато се събират подписи за регистрация на партии за президентските избори и за регистриране на инициативни комитети в информационната кампания за референдума, е моментът да се обърне внимание на гражданите върху техните права, върху рисковете и възможностите за реакция ,
заяви Антоанета Цонева.
Специално за събирането на подписи за инициативни комитети за референдума има промени в бланките, коментира Цонева.
На всеки пункт, където инициативен комитет събира подписи, гражданинът има право да се информира дали този, който събира подписи, е член на инициативния комитет. Законът изисква подписи да се събират само от членове на инициативния комитет, които са подписали декларации в ЦИК, че ще опазват събраните лични данни и ще ги използват само за целите на подписката. Затова за гражданите е важно да направят тази справка, а имената на членовете на инициативния комитет, които трябва да са минимум 21 души, са изписани на бланката за събиране на подписи.
пред проекта
и "Капитал". Това заяви пред "Дневник" говорителят на главния прокурор Румяна Арнаудова в понеделник. Тя уточни, че след като Софийската градска прокуратура се е запознала с изнесените от Василев данни, е преценила, че няма основание да се самосезира и да започва проверка за истинността на информацията. В интервюто Цветан Василев заяви, че България се управлява от два клана - на премиера Бойко Борисов и на депутата от ДПС Делян Пеевски. Освен това той твърди, че в страната след 2009 г. мафията е на власт, и говори за корупционни практики по конкретни сделки.
определи твърденията на Василев като "политическа атака" преди президентските избори, докато президентът Росен Плевнелиев призова прокуратурата да провери дали банкерът казва истината.
Фотограф: Надежда Чипева
От ИРПС са разработили наръчник за рисковете при използването на личните данни за изборите и референдума, достъпен на сайта на Комисията за защита на личните данни, както и на сайта "Аз гласувам".Отпада заверката с апостил на дипломите за висше образование от Европейския съюз, Исландия, Норвегия, Лихтенщайн и Швейцария. Това става възможно, след като във вторник правителството одобри промените в наредбата за държавните изисквания за признаване на придобито висше образование и завършени периоди на обучение в чуждестранни висши училища. Отсега нататък издадените от висшите училища в ЕС и Европейското икономическо пространство документи, с изключение на европейското дипломно приложение, трябва да бъдат придружени единствено с превод на български език от лице, сключило договор за извършване на преводи с Министерството на външните работи. Освен това вече няма да има нужда от квалифициран електронен подпис при издаването на удостоверения за професионална квалификация, придобита в България, необходими за достъп или за упражняване на регулирана професия на територията на друга държава - членка на ЕС. С това отпадат и свързаните с използването му технологични ограничения, като използване на конкретен браузър например.Прокуратурата няма да проверява твърденията на бившия мажоритарен собственик на фалиралата КТБ Цветан Василев в интервю"КТБ - Какво се случи"Интервюто предизвика разнопосочни реакции във властта. Министърът на вътрешните работи Румяна БъчвароваДнес не може да се говори за баланс между правата и свободите на гражданите и сигурността. Днес имаме нужда от политически лидери, които да са в състояние да кажат, че имаме нужда да засилим мерките за сигурността, за да гарантираме правата на гражданите. Това бе лайтмотивът в изказването на вицепрезидента Маргарита Попова при откриването на международна конференция за баланса между свободата и сигурността по случай 25-годишнината от създаването на Конституционния съд.Непосредствено преди Попова председателят на Венецианската комисия Джани Букикио специално наблегна на необходимостта във всеки конкретен случай да се търси балансът между националната сигурност и правата и свободите на гражданите. На конференцията присъстваха представители на 27 държави и международни институции, настоящи и бивши конституционни съдии.


description: България ще получи 108 млн. евро за защита на границите от имигрантския поток

title: Европейските лидери се борят с разделението си относно бъдещето на ЕС

maintext:
Великобритания може да започне процеса по Brexit до февруари
Британският премиер Тереза Мей вероятно ще активира формалния процес по напускането на ЕС в началото на следващата година. Председателят на Европейския съвет Доналд Туск съобщи от Братислава, че Мей му е казала, че Великобритания може да бъде готова да започне преговорите до февруари. Това е най-ясният сигнал досега за това кога може да започне двугодишният процес по излизането от съюза, пише ВВС. От британска страна казват, че няма да направят това тази година, но не потвърждават думите на Туск. Формалните преговори не могат да започнат, докато Лондон не активира член 50. Въпросителните около характера на бъдещите връзки между Великобритания и ЕС са много, особено дали британците ще договорят достъп до единния пазар.
Европейските лидери, изправени пред поредица от кризи в ЕС, включително Brexit, се договориха на срещата в Братислава да вървят към по-близко отбранително сътрудничество и да повишат сигурността на външните граници. Но не успяха да преодолеят дълбокото разделение по отношение на теми като бежанците и икономическите политики, пише Reuters.ЕС реши да даде на България 108 млн. евро под формата на спешно финансиране за защита на границите от имигрантския поток. "България е изправена пред много сериозен проблем. Това трябва да бъде разглеждано не като проблем за България, а за целия ЕС. България не е оставена сама", заяви председателят на Европейската комисия Жан-Клод Юнкер. И допълни, че през идващите седмици финансовата помощ може да стигне до 160 млн. евро, както първоначално поиска България. В годишната си реч за състоянието на съюза през седмицата Юнкер посочи, че до края на октомври още 200 европейски гранични служители и 50 транспортни средства трябва да бъдат изпратени в страната.На срещата в Братислава, на която не присъства Великобритания, страните членки се договориха за 6-месечна "пътна карта" от мерки, които трябва да възвърнат общественото доверие в ЕС. Но няколко европейски лидери, сред които италианският премиер Матео Ренци и унгарският му колега Виктор Орбан, нарушиха привидното единство веднага след края на срещата, показвайки колко разделен е блокът заради икономическата криза, притока на имигранти и терористичните атаки."Не съм доволен със заключенията относно растежа и имиграцията", коментира Ренци. Орбан пък критикува германския канцлер Ангела Меркел, че не се е съгласила за поставянето на таван на броя имигранти, влизащи в Европа. Той нарече политиката й на отворени врати към бежанците "самоунищожителна и наивна". Докато тази политика не се коригира, в Европа ще пристигат все повече хора, заяви унгарският премиер. Но присъстващи на срещата посочиха, че нито Орбан, нито Ренци са изразили сериозни оплаквания по време на самите разговори. "Това очевидно е свързано с вътрешната политика", казва висш европейски представител.Срещата имаше за цел да изпрати послание за единство след серия от кризи, сред които и британският вот за напускане на ЕС, описан от Юнкер като "екзистенциална криза" за съюза. След години на близка интеграция сега нарастват притесненията, че ЕС може да се разпадне. В съвместна декларация европейските лидери заявиха, че са решени да представят "визия за един атрактивен съюз, на който хората да вярват и който да подкрепят". Т.нар. пътна карта е набор от мерки, които ще бъдат дискутирани по-подробно през следващите шест месеца, като целта е да се представи списък с конкретни реформи на срещата в Рим през март.Европейските лидери заявиха намеренията си за подсилване на защитата на границата на България с Турция, за стимулиране на сътрудничеството между различните служби за сигурност и за насърчаване на европейския инвестиционен фонд, насочен към създаване на растеж и работни места.Меркел заяви, че ЕС се нуждае от повече солидарност и сътрудничество, които са базовите му ценности. Но на фона на напрежението между нея и някои източноевропейски държави, които отказват да приемат бежанци, тя посочи, че приема техния аргумент за "гъвкава солидарност", което означава, че те могат да помогнат за справянето с имигрантската криза по други начини, различни от приема на търсещи убежище.Застанал до Меркел, френският президент Франсоа Оланд коментира, че срещата е показала, че ЕС е способен да продължи напред след вота за Brexit. Появата на двамата лидери заедно имаше за цел да изпрати ясно послание, че са решени да работят съвместно, за да дадат нов живот на съюза. Но очакванията са непопулярният Оланд да загуби поста си на президентските избори догодина. Същевременно още не се знае дали Меркел ще реши да се кандидатира за четвърти мандат на парламентарния вот в Германия през 2017 г. на фона на спада в рейтинга й.


description: Формула 1 може да стане по-обърната към зрителите при новите собственици

title: На американска предавка

maintext:
Формула 1 ще трябва да бъде продавана по-добре като шоу
илософията на американските спортни франчайзи е да се опитват да поддържат колкото е възможно
равнопоставеност
, за да има възможно най-голяма конкуренция", коментира заместник ръководителят на "Форс Индия" Боб Фернли пред
Reuters
.
Според Индиамо
на първо време отборите могат да поискат увеличение с поне 5% на своя дял от приходите. В момента те получават 50% процента. "Пет процента от 2.35 милиарда е много. Увеличава се тортата, а това означава, че може да има повече за всеки", коментира той.
Ситуацията може да не изисква спешна среднощна операция, но Формула 1 със сигурност ще премине през процедури за разкрасяване през следващите години, след като премина в ръцете на американската компания Liberty Media. За първи път от десетилетия сред участниците в шампионата започна да се проявява оптимизъм за промяна. И ако в началото едва ли може да се очаква някаква революция по отношение на спортните правила и техническите изисквания към болидите, то по-видимите промени ще бъдат свързани с цялостното възприятие от Формула 1 в период на намаляващ зрителски интерес заради впечатлението за предопределен изход от състезанията.Като начало Liberty Media на американския медиен могул Джон Малоун ще се концентрира върху пет ключови области – повече промоция и маркетинг, подобрена дистрибуция на дигиталното съдържание, по-голямо разнообразие от партньори и спонсори, променен календар и по-добро използване на живите събития за подобряване на позиционирането в дигиталния свят. Обобщено в няколко думи това означава – по-съвременна продажба и по-малко промени по същината на шампионата. Нещо, което американските инвеститори направиха вече успешно в английския футбол например. Те не промениха нито правилата на играта, нито структурата на Висшата лига, но започнаха да продават много по-добре изградените марки като "Манчестър юнайтед", "Арсенал" и "Ливърпул". А и във Формула 1 промените по правилата се правят трудно – сегашното споразумение "Конкорд", което регулира отношенията между основните участници, изтича в края на 2020 г. И дотогава не може да се очакват драстични завои.Едно от основните притеснения след сделката с досегашния мажоритарен собственик – инвестиционния фонд CVC Capital Partners, е дали новите собственици няма да търсят бърза печалба и след това препродажба. Новият президент на Формула 1 Чейс Кери, който е работил за 21st Century Fox и News Corp на Рупърт Мърдок, обаче отхвърля версията за "ръководените от печалбата американски инвеститори". "Разбира се, че печалбата е важна, но реалистично основната цел на бизнесите, в които съм участвал, е дългосрочната стойност. Целта не е това, което може да бъде постигнато в следващите 12 месеца, а къде отиваме в следващите три до пет години. Това означава желание за инвестиции. Liberty ще подкрепят, както го правят в техния основен бизнес, в медиите и в областта на забавленията", заяви той в интервю за сайт на шампионата formula1.com.Liberty обяви, че ще работи в тясно сътрудничество с отборите, за да гарантира, че приходите им ще се увеличат, а също и популярността на спорта. За последните шест години глобалната телевизионна аудитория спадна от 600 милиона на 400 милиона зрители. Някои от ръководителите на тимове вече оцениха положително промяната, която е на път да сложи скоро край на стила на управление Бърни Екълстоун. Ако досега шампионатът се ръководеше консервативно от навършващия следващия месец 86 години британец, при Кери бизнесът със сигурност ще има повече общо с нормалните корпоративни структури. "Няма как да направим всички щастливи, но трябва да разберем какво искат всички и да им намерим начин за решение. Няма да има комитети, защото са бюрократични, но няма и да имаме диктатура, каквато досега е съществувала", каза новият президент. Засега Екълстоун остава като изпълнителен директор, но само докато тече процесът на навлизане на новите собственици в детайлите.Според слуховете в падока (там, където са разположени офисите на отборите) американците вече са "продали" успешно визията си за бъдещето още преди приключването на сделката за 4 милиарда долара, която ефективно оценява шампионата на 8 милиарда долара. Новите собственици дори изглеждаха склонни да говорят по темата много повече, отколкото Екълстоун през цялата си кариера на управление на шампионата. "Нормално е, когато купуваш нещо, да слушаш, да се учиш, да споделяш и да действаш. Всички тези фази ще се случат и те изискват време, за да има гаранции, че спортът ще се развива", заяви спортният директор на "Ферари" Маурицио Аривабене в Сингапур.Ревизиран и вероятно разширен календар с повече състезания в Азия и двете части на Америка е една от възможните по-скорошни стъпки. Рекордните през този сезон 21 състезания може би ще бъдат увеличени до 25. Заговори се за възможни състезания в Лос Анджелис, Маями или Ню Йорк заради голямата неангажирана до момента американска аудитория при наличието на само едно състезание в Остин, Тексас, и на един американски отбор - "Хаас". Кери вече намекна, че е доволен как шампионатът се е препозиционирал с повече състезания в Азия, като обяви, че е развълнуван от "развиващите се пазари". "Но, трябва да съм наясно, че естествено утвърдените пазари, където са домът и основите на Формула 1 в Европа, са от ключово значение", каза той. Според него навлизането в азиатските и американските пазари е дългосрочна цел, която трябва да бъде постигната, като се използват дигиталните платформи и някои от инструментите, които "не са били използвани агресивно". Това вероятно ще изисква и преформулиране на принципа на генериране на печалба – досега предимно от телевизионни права и такси от домакините на състезания. Тъй като тези такси се увеличаваха в последните години, все повече състезания се изместиха към развиващите се азиатски пазари. "Има голям потенциал в Щатите, а ние като американски отбор се надяваме, че ще го реализират. Ще трябва да видим какъв е планът им, защото може да има идеи, за които не сме и мислили. Ние изоставаме в някои области на бизнеса и от известно време настоявахме за промени", коментира Гюнтер Щайнер, който ръководи дебютанта "Хаас".Очаква се отборите и феновете да бъдат много по-ангажирани и обвързани след преструктурирането, което може да включва преоценка на структурата на точкуване и цялостна преоценка на стойността като забавление. В момента Формула 1 има твърде ограничена активност в социалните и дигиталните медии, а новите собственици почти сигурно ще се опитат да отговарят на изискванията на новото поколение. Най-големите притеснения са свързани с това, че младите зрители не се интересуват от Формула 1 и като цяло профилът на феновете е застаряващ. Liberty Media се надява да направи всичко това, без да разбива ексклузивния характер на марката. "Формула 1 е ключов играч в един бързорастящ пазар на премиум телевизионни спортни права. Има увеличено търсене от телевизионните компании, рекламодателите и спонсорите, които искат да имат достъп до глобалната публика на Формула 1 заради нейната география и демография", заяви Кери.Сред сериозните предизвикателства, които остават нерешени през годините, е оцеляването на малките отбори и начинът на разпределение на приходите сред участниците. "Заубер" и "Форс Индия" имат заведено дело в Европейския съд заради разпределението на премиите, които облагодетелстват "Мерцедес", "Ферари", "Ред бул", "Макларън" и "Уилямс" заради историческия им принос. Въпреки че Liberty все още е в период на "изслушване" на заинтересованите страни, във въздуха вече витае желание за промяна. Американците дори заговориха, че ще предоставят възможност на отборите да инвестират във Формула 1, макар и още да не са предоставили детайли. "Спортът от много дълго време реве с искане нещо подобно да се случи, заяви пред The Guardian Антъни Индиамо, който ръководи адвокатска кантора с 30-годишна история със сделки във Формула 1. Промяната в собствеността може да е този катализатор, който да принуди отборите да действат заедно в името на промяната."Преразпределението на богатството на Формула 1 има три основни аспекта. Намаляването на разходите на отборите никога не проработи в пълния смисъл. Преразглеждането на системата за премиране на отборите може да доведе до по-равномерно разпределение на бонусите – нещо, в което вярват по-малките отбори. "ФЗа момента новите собственици не дават гаранции, а само обнадеждаващи сигнали за по-дейното участие на отборите. Но видимо искат да модернизират шампионата, който стана прекалено скъп и ексклузивен, но също така много по-безинтересен. Обръщането на фокуса от вечните спорове за технологиите и правилата към интереса на зрителите ще бъде първата и най-важна крачка.


description: Евродепутатката от групата на Партията на европейските социалисти (ПЕС) в Европейския парламент Илияна Йотова е кандидат за вицепрезидент на БСП. Тя...

title: Илияна Йотова ще е кандидатът за вицепрезидент на БСП

maintext:
© Анелия Николова
Евродепутатката от групата на Партията на европейските социалисти (ПЕС) в Европейския парламент Илияна Йотова е кандидат за вицепрезидент на БСП. Тя бе номинирана на Национално съвещание на БСП, което се проведе в събота в НДК и ще се яви на изборите в тандем с бившия генерал и командир на военновъздушните сили Румен Радев. В словото си пред Националното съвещание Йотова подчерта, че България не бива да е държава, която понася чужди политики, а да прави европейски политики. "И във вътрешната и във външната си политика ще градим дружба и мостове. Ние сме носители на доброто", казва Йотова, цитирана от пресофиса на БСП.


description: "Седмицата на акулите" предлага 16-часово неспирно плуване с акули, в което да ги опознаете, да разберете много за навиците им и защо не – да ги...

title: Топ 3 документални филма от "Седмицата на акулите", които трябва да гледате

maintext:
Публикацията е част от платеното съдържание в Капитал Light.
Винаги сме имали афинитет към документалистиката, защото излиза от красивите художествени сюжети и се влива в истинската, неподправена реалност. Там виждаме живота така отблизо, че можем да докоснем всеки кадър, да усетим ледено студената вода или да сме вълнуващо близо до животни, които иначе трудно бихме могли да срещнем. "Седмицата на акулите" предлага точно това – 16-часово неспирно плуване с акули, в което да ги опознаете, да разберете много за навиците им и защо не – да ги обикнете.Тази година най-гледаната и дългоочаквана лятна програма на Discovery Channel е още по-близо до зрителите със своята иновативна онлайн платформа, която осигурява достъп до най-новите документални филми за перкатите хищници по всяко време и на всички устройства. До 30 септември на www.sharkweekonline.com са достъпни 18 документални филма на български език, които ще ви разкажат изумителни истории за акулите от всички кътчета на Земята. Най-смъртоносните акули " се базира на авангардни научни изследвания и вълнуващи исторически доказателства, за да представи един от най-малко изучаваните, но за сметка на това много опасни видове акули – дългокрилите. Майкъл Момайър и д-р Бари Брус се впускат в търсене на редките представители на хищните риби, за да разберат дали заслужават прозвището "най-смъртоносните акули в света". Историята твърди, че това е така. Когато учените се гмуркат в Бахамите и се отправят към Хавай, остават изплашени от тази изключително опасна акула, която оправдава репутацията си. Къде вечерят акулите " ни впечатли с представянето на териториалната битка между тюлените и големите бели акули, която съществува от милиони години. Тяхното ново бойно поле се пренася в Кейп Код, Масачузетс. Мястото е по-различно от другите каменисти острови, където акулите и тюлените обичайно се срещат. Там големите бели акули трябва да се научат на нови начини за ловуване на тюлени. "Къде вечерят акулите" разказва какво правят акулите там, как стигат до мястото и как все повече от тях научават за изобилието от тюлени в Кейп Код. Учените се опитват да отговорят и на един още по-съществен въпрос - ако броят на тюлените и акулите продължи да нараства, каква ще е съдбата им. Определено си струва да разберем. Акула-сериен убиец " следва един смъртоносен новодошъл, който се е заселил във водите на северозападната част на Тихия океан, оставяйки след себе си диря от смърт. Експертите по акули Ралф Колиер и Брандън МакМилан търсят отговорите на основните въпроси в този случай – защо големите бели акули пътуват толкова далеч на север и защо атаките им са концентрирани на едно определено място. Напрегнатото търсене на отговори определено ни накара да изгледаме филма до края.


description: И още: Социологията - начин на употреба; Не коментирам идиоти

title: Мнения Daily - Гласът ти има значение, покрещи малко

maintext:
Кога за последно си отстоявал някоя кауза? Не, шерването във фейса не се брои. Не би имало значение ли? Еми няма, защото малко го правят.
© ГЕОРГИ КОЖУХАРОВ
Фотограф: Правителствена Информационна Служба
Гласът ти има значение - покрещи малкоОт текст на Боян Юруков в блога му yurukov.netДо президентските избори остават 66 дни. Кандидати няма. Официално поне. Неофициално се пускат контролирано имена в медиите – лакмус за настроенията народни.Кандидати няма. Лица няма. Дебати няма.Не говорим за приоритети. Не се обсъжда къде и в кого са дефектите и кой е пътят напред. На екрана не търсим визия, а разплитащи се интереси. Това, че хората не познават издигнатите, дори помага. Отвратените няма да гласуват, изморените ще козируват, циничните ще плюят и ще си сипят още едно. Гласове винаги може да се уредят – къде с реклами, къде с подаяния или заплахи. Колкото по-близо до изборите я/го обявят, толкова по-голям хаосът и по-трудно ще затъне.Гласът няма значение. Не твоят глас – той има голямо значение. Точно затова нямаме кандидати в момента. Ти си виновен. Ако масата не действа по инерция, а по убеждение, вотът би бил непредвидим. Бесовете, водещи към наказателен вот, също са убеждение, стимул към действие. Навярно най-лошият стимул да се гласува и то с не по-малко лоши последствия, но стимул въпреки всичко. Гласът ти има значение, защото, когато е даден с убеждение, може да обърка доста сметки.Изборите обаче са глас – глас народен, глас единствен. Той е без значение. И не, не защото някой го купува, открадва и фалшифицира. Този глас няма значение, когато е глас в пустиня. Ние го правим такъв. Крещи по веднъж през няколко години и никой няма да те чуе или разбере. Обади се извън тях и изведнъж си платен, протестър, путинофил, русофоб, соросоид, олигарх, мутра. Именно затова в Русия, Турция и Иран не арестуват гласуващи, а журналисти и опозиционери. Последните далеч не ограничават крещенето си до един-единствен ден.Изборите не са демокрация. Те просто пренареждат сцената. Демокрацията е онова, което се случва преди и след изборите, но не и в деня. В деня на вота прибираме мегафоните, милионите, печатниците, лостовете – всичко в една урна. Без тях оставаме равни – образовани и неграмотни, интелигентни и глупаци, крайни и умерени, циници и оптимисти. Накрая се отваря урната и който е бил там, взима колкото може. Който не е бил, се чуди откъде ония другите имат милиони, мегафони, печатници и лостове. Изборите рядко пренареждат по-сериозно сцената – най-вече защото повечето от нас не се появяват.Изборите не са демокрация. Демокрацията е да крещиш до 6 ноември. Демокрация е да видим лицата на кандидатите, да се запознаем, да говорим. Всички имат дъски за дялкане. Повечето имат даже скелети в гардеробите. Посочете ми когото и да било и ще ви дам няколко причини да не става за президент. Няма идеален кандидат, има добър баланс. Изборите са компромис, който правим. Демокрацията е да обсъдим този компромис и да живеем с него след това.Тази демокрация сдадохме. Не, не ни я отнеха и не, не са виновни "другите". Просто не се явихме. Кога за последно си отстоявал някоя кауза? Не, шерването във фейса не се брои. Незаконен строеж, корупция, замърсяване или рушене на улица. Това е участие. Не би имало значение ли? Еми няма, защото малко го правят. Също като политически дебати на местно ниво, като гоненето на общинските съветници какво и как харчат, като доброволчеството и личната ангажираност.Политиката не е в парламента и сутрешните блокове. Демокрацията не е в бюлетината и кебапчетата. Затова 66 дни преди изборите нямаме официални кандидати. Гласът ти има значение. Изборите – не толкова. Покрещи малко.Начин на употребаОт коментар на Златина Димитрова в webcafe.bgНяма невъзможни неща за българската социология, както вие добре си знаете. Това показа и последното проучване на "Маркет линкс". Първият въпрос е: "Какво е отношението ви към политиката на следните държави и съюзи?" Следват изброени Русия, ЕС, Германия, Франция, САЩ, Турция.Не става ясно коя политика се визира - международна или вътрешна? Политика по отношение на България? Или спрямо Крим, Сирия, Виетнам? На всеки от респондентите е дадено демократично право сам да интерпретира въпроса, както пожелае. Изследването поставя на най-високо място по одобрение недефинираната политика на Русия (74%), а на най-ниско - тази на Турция.За мнозина политиката се свежда до онова, което чуват по новините или прецъкват във Facebook от "Брадва" и "Секира". За тях Русия е спасител, Турция - поробител, а Европейският съюз - соросоиден заговор срещу хетеросексуалния православен батка. За тях робството е гордост, снишаването - национален спорт. За тях Владимир Путин е герой, подобен на Динко от Ямбол. За тях резултатите от социологическото проучване звучат логично.За други обаче няма как да не се появят подозрения - проведено през август, изследването се появява в много подходящ момент. Когато дъвката за АЕЦ "Белене" отново влезе в устата на властта. Когато Путин вдигна телефона на Борисов за пръв път от 3 години. Когато Турция и Русия отново са приятелски държави, здрависващи се на границата на ЕС. Когато наближиха президентски избори и всеки "русофилски" глас тежи колкото три "реформаторски". Когато основният конкурент на ГЕРБ за "Дондуков" 2 приравни включването на натовски изтребители в охраната на българското небе с унищожения военен суверенитет след Първата световна война.В същото проучване защитата на българските национални интереси е интерпретирана като пълна противоположност с общия интерес на страните от ЕС и НАТО, съвсем сериозно. Какъв е изводът? Три четвърти от българите "обичат" Русия, а ако утре се проведе референдум за BGexit, ще надминем по сепаратизъм и най-заклетите шовинисти от UKIP.Социологията сигурно е важна наука някъде по света. Тук обаче все по-често се ползва по поръчка.Не коментирам идиотиОт интервюто с премиера Бойко Борисов по bTV в четвъртъкЕто, зрителите ви питат. Дайте да зададем един зрителски въпрос.Задайте."Привикването от страна на турския премиер и отиването на нашия на крака там, при условие че онези с някакво искане, изглеждаше като..."Не искам да коментирам идиоти. Кой ме е привикал?Вижте как Комарницки - той доста често ви използва като герой в карикатурите си - приема всичко...Не, той си вади заплатата 15 години с мен, така че би трябвало накрая да ми напише една благодарност: "Благодаря, че толкова пари изкарах и ми мина кариерата всеки ден с тебе да се занимавам."Но след като ние ще цитираме само такива, безсмислено е да ви обяснявам. Аз бих погледнал какво пише във Франкфурт, в най-тиражираните вестници в света, "Ди велт" - какво казват след мен. Аз бих се радвал, ако бяхте направили анализ какво каза австрийският канцлер веднага след срещата с мен, какво каза немският канцлер - смениха позициите си тези държави... Вие ми чететеи ми показвате на екрана 20 минути какво написал и нарисувал.Аз ще нарисувам по-хубава карикатура - гарантирам.Бел. ред.: След срещата в Берлин австрийският канцлер обяви, че ще инициира нова среща по проблемите на миграцията във Виена през септември, а германският - Ангела Меркел, не направи коментар.


description: Актьорът Валентин Ганев изпраща отговорите си малко след три сутринта. Има добра причина за малкото сън. Току-що се е върнал от "Аполония", където...

title: 20 въпроса: Валентин Ганев

maintext:
Илюстрация Увеличаване Автор: Надежда Чипева Смаляванеа>
Актьорът Валентин Ганев изпраща отговорите си малко след три сутринта. Има добра причина за малкото сън. Току-що се е върнал от "Аполония", където беше част от направилата премиерата си пиеса "Авариен изход" на Десислава Шпатова по Силвия Чолева, а малко преди това беше на червения килим на кинофестивала във Венеция. Поводът е ролята му на специалист по сигурността на Турция в комедията "Белгийският крал", копродукция на Белгия, Холандия и България, която събра позитивни отзиви покрай забавния си сюжет. Част от местният екип на филма включва дебютиращите в киното Нина Николина и Екатерина Ангелова, Светлана Цоцоркова и НадеждаКосева са изпълнителни продуценти, а АРТ ФЕСТ (Мира Сталева и Стефан Китанов) е продуцент.На театралната сцена може да видите Валентин Ганев в "Сарабанда" по Ингмар Бегман в "театър 199" (24 октомври), в "Последен квартет" по Ярон Зилберман в "Сфумато" и в донеслия му "Икар" "Гео" по Христо Карастоянов в Народен театър. И през този сезон ще може да го видите в моноспектакъла по Патрик Зюскинд "Контрабасът", който ще се играе за 16-а поредна година в Народния театър.Светъл.Вдъхновението.Късна нощ и рано сутрин.Да заложиш работещ капан за същото това вдъхновение.Играя си.Спя.Смислено общуване.Несъответствието.Възрастта.Несправедливостта.Много са. Майка ми.Сръчността.Емоционалната нестабилност.Композиторски.Картина.Gmail, YouTube, Facebook.Някъде край голяма вода – езеро, река, море.Нямам любими имена, имам любими хора.Тъмният театрален или киносалон. Сънищата.Никой не може да обхване необхватното. (Козма Прутков)


description: За мениджър "Човешки ресурси" в софийския офис на международната компания за електронни разплащания е назначена Петя Николова

title: Мирослав Божилов става генерален директор на Paysafe за България

maintext:
Мирослав Божилов
[Paysafe]
Мирослав Божилов става генерален директор за България на международната компания за електронни разплащания Paysafe. Позицията е нова за дружеството, а създаването й отразява амбициите за растеж на местния пазар, който от Paysafe определят като "ключова локация".
Петя Николова
[Paysafe]
"Пейсейф България" (позната доскоро като "Скрилл България") е една от водещите софтуерни компании в страната – в класацията "Капитал 100" заема четвърто място сред представителите на сектора с оборот 52.7 млн. лв. за 2015 г. (22.95% ръст на годишна база) и печалба 6.7 млн. лв. През март 2015 г. собственикът на българското дружество беше придобит от Optimal Payments в глобална сделка за 1.1 млрд. евро."Мирослав Божилов ще отговаря за това офисът в София да продължи да привлича и задържа талантливи професионалисти, да осигурява отлична работна среда и да си сътрудничи успешно с местни партньори", посочват от Paysafe. Дейността му ще бъде свързана и с това да осигурява подкрепа за глобалните оперативни, IT и развойни планове на компанията.Новият генерален директор има 15-годишен професионален опит в областта на мениджърското консултиране, натрупан на различни позиции в САЩ. В продължение на осем години той е бил част от екипа на Deloitte Consulting, като е работил в областта на финансовите транзакции, а след това е бил независим консултант в сферата на стратегиите и операциите на онлайн разплащанията. Освен това е ръководил мащабни стратегически проекти за големи технологични корпорации и компании, които предлагат финансови услуги и електронни средства за разплащане в Северна Америка, става ясно още от биографичната справка за него, предоставена от Paysafe. Участвал е и в процеса по придобиването на Skrill от Optimal Payments през 2015 г., след което през ноември компанията се ребрандира на Paysafe.Към момента за "Пейсейф България" работят 750 служители, а плановете са в следващите месеци да бъдат наети още 100 души. През 2015 г. дружеството нае близо 5000 кв.м работни площи в офис сградата Capital Fort . Офисът в София в момента е глобален център "Операции" на групата за ИТ услуги и инфраструктура, управление на риска, предотвратяване на измами и обслужване на клиенти.Отговорността за разрастващия се местен екип също е поверена на нов мениджър – на поста директор "Човешки ресурси" застава Петя Николова. До момента тя е отговаряла за човешките ресурси в застрахователната Generali Group, като работи по различни проекти както на българския пазар, така и в централата на групата в Милано.


description: Kodiaq съчетава компактни размери с до седем места

title: Мечокът на Skoda

maintext:
1
2
3 Дизайнът на колата е повлиян от чешкия кубизъм.
© Skoda
1
2
3 Серийните джанти са 17 цола, а като опция могат да бъдат поръчани 18 и 19-цолови.
© Skoda
1
2
3 Климатичната инсталация е с три зони.
© Skoda
Skoda пуска втори кросоувър в гамата си, като към компактния модел Yeti се присъединява пълноразмерният Kodiaq. Автомобилът е кръстен на най-големите кафяви мечки, които се срещат на едноименен остров в Аляска и в съседните райони.Skoda Kodiaq e дълга 4.69 метра, но въпреки това срещу доплащане може да се поръча със седем места. Благодарение на монтираните на релси кресла на втория ред, които се местят напред и назад с до 20 см, колата предлага различни конфигурации.При заети седалки от трите реда остава багажен обем от 270 литра, а ако се плъзват само петте, е поне 720 литра. При сгънати кресла от втори и трети ред има място за 2065 литра товар. Така, макар и изграден на платформата на Volkswagen Tiguan, Kodiaq превъзхожда своя братовчед като простор в салона и обем на багажника.Сред екстрите в кросоувъра е отваряща се без ръце врата. Kodiaq е поредният модел за Skoda, в който намира приложение стратегията "Просто гениално". Част от нея са вградените чадъри във всяка от предните врати, интегрирано в багажника фенерче и система, която предпазва ръбовете на вратите от щети при удар в паркиран наблизо автомобил.Skoda Kodiaq излиза на пазара с пет двигателя, като бензиновите предлагат 125, 150 и 180 конски сили. Дизелите са 125 и 150 к.с. Версиите със задвижване на четирите колела използват система, която активира задния мост при буксуване на предните гуми. Скоростните кутии са механична и автоматична с двоен съединител.Kodiaq разполага с приличен просвет – 19.4 см, което му дава добри възможности извън пътя. Системата за промяна на настройките на двигателя, трансмисия, антиблокиращата система на спирачките и стабилизиращата програма разполага с офроуд режим, който подобрява представянето на пресечен терен.Автомобилът може да тегли прикачен товар с тегло над 2 тона, а сред опциите е система за автоматична управление на посоката на движение на ремаркето. В модел на Skoda в Kodiaq дебютират система за видеонаблюдение на зоната около цялата кола и синхронизация на мултимедията с мобилни устройства с iOS и Android операционни системи.Сред системите за сигурност присъстват предупреждение да напускане на избраната лента на движение, сигнализация за превозно средство в мъртвата зона на огледалата, адаптивен круизконтрол, система за полуавтоматично паркиране, комплект от четири камери, които генерират гледка от въздуха към превозното средство, и т.н.Мултимедийните системи са три с размер до екрана до девет инча, като най-скъпата разполага с 64 GB памет. Почитателите на качествения звук могат да изберат аудиосистема Canton с 10 високоговорителя.


description: Шведската верига се цели в годишни постъпления от 50 млрд. долара до 2020 г.

title: IKEA с рекордни приходи, но растежът се забавя

maintext:
Главният изпълнителен директор Питър Агнефял е доволен от финансовите резултати на компанията
© STAFF
Подобно на разрастването по света, и в България IKEA продължава да повишава своите приходи и е вероятно в края на шестата си фискална година у нас да обяви резултати от над 100 млн. лв. Преди няколко седмици веригата обяви откриването на нов магазин в Бургас, който ще се намира в "Галерия мол". Така Бургас ще стане третият град с магазин на IKEA в него след Варна и София.
Шведската мебелна верига IKEA обяви рекордни приходи от продажби през изминалата финансова година. Постъпленията са достигнали 34.2 млрд. евро, което е ръст от 7.1% спрямо изминалата година, пише BBC. В сравнение с предходната година обаче темпът се забавя, тъй като тогава показателят нарасна с 11%. Освен това през 2013 г. ръководството обяви, че постъпленията трябва да се увеличават средно с 10% на година, за да може компанията да достигне целта си от 50 млрд. долара до края на десетилетието. Най-силно компанията расте в Китай, Австралия, Канада и Полша. До края на годината от шведската верига очакват да открие първите си обекти в Индия и Сърбия. Компанията оперира в 28 страни, където поддържа 340 обекта. Данни за печалбата ще бъдат ясни през декември.IKEA в момента прави една от най-големите промени в стратегията си за развитие за цялата си 70-годишна история. Компанията започна да отваря по-малки магазини в някой градове, като причината за това са променящите се навици на потребителите. Разбира се, наред с тях в световен мащаб бяха открити и големи обекти извън градските зони, с които компанията е известна. За последната година са започнали работа 12 традиционни магазина и 19 по-малки. Според Питър Агнефял, главен изпълнителен директор на IKEA, компанията е имала поредна добра година и през изминалите 12 месеца през нейните магазини са минали повече от 783 млн. души.Шведската група обяви, че най-голям растеж през изминалата финансова година е бил регистриран в Полша, където продажбите са скочили с 20%. Други държави със значително подобрение на бизнеса са Австралия и Канада. Най-големият пазар за IKEA остава Германия, следвана от САЩ. До края на тази година ще бъдат отворени и първите обекти в Индия и Сърбия. В същото време компанията ще забави отварянето на нови обекти в Русия заради стари правни проблеми, по чието разрешение вече работи.Веригата също така вече предлага онлайн покупка на ограничен брой продукти, като те могат да бъдат както доставени, така и заявени в сайта и взети от физически обект. Онлайн пазаруването на мебели започва да взима все по-голям дял от търговията, като по данни на Verdict Retail само във Великобритания покупката на мебели през мрежата е достигнала 15% спрямо 12% от миналата година.През каталожната 2016 посетителите на IKEA са били 2.5 млн., което е годишен ръст от 12%. Продажбите бележат увеличение с 18% и достигат 92 млн. лв.През април миналата година IKEA отвори свой онлайн магазин и в България - шест месеца след като това беше направено в Гърция. Страната беше сред първите в Централна и Източна Европа, в които онлайн пазаруването от мебелния гигант става възможно.


description: Проекти се подават до 30 септември, а избраните фирми и екипи ще получат грант до 15 хил. евро

title: Акселераторът Climate-KIC търси бизнеси, насочени към чисти технологии

maintext:
Марияна Хамънова, основател и управляващ директор в "Клийнтех България", движи проекта в страната
© Капитал
върви процедурата по кандидатстване.
трябва да бъдат в сектори с отношение за справяне с климатичните проблеми – енергия, вода, замърсяване, софтуерни приложения за оптимизация на ресурси и др. Малки екипи също се приемат, дори ако те все още нямат учредена компания. Заинтересованите подават форма за кандидатстване (с описание какъв продукт ще представят, към кого е насочен и какъв ще бъде ефектът му върху климатичните промени), Europass CV, информация за бизнес регистрацията, ако са фирми, и фотокопия на лични карти.
Програмата ще протече от средата на октомври до средата на декември. Според плана на
От България ще бъдат избрани до осем фирми, като целта ще бъде те да могат да бъдат конкурентоспособни не само на местния, но и на международния пазар. Именно това ще бъде една от целите на посещенията на международни изложения – да се провери дали идеите на българските фирми и екипи имат приложение и в международна среда.
За първи път акселераторът за бизнеси, насочени към чисти технологии - Climate-KIC, търси млади български компании, които да кандидатстват за програмата към Европейския институт по технологии (EIT). За участие може да се кандидатства до 30 септември, като фирмите трябва да бъдат на максимална възраст от 3 години и да работят в областта на чистите технологии. На 5 октомври ще бъдат обявени избраните български фирми и екипи, които ще бъдат максимум осем. Те ще получат финансов грант до 15 хил. евро, предоставяне на офис, менторство, достъп до европейска експертиза и възможност за подкрепа при следващи етапи на развитие. Идеите ще бъдат развивани на международно ниво, а акселераторът ще работи и през идните години.Инициативата в България се движи от фондация "Клийнтех България" - мрежа за чисти технологии, работеща в три основни направления: помагане на стартиращи компании чрез достъп до финансиране, иновации и наука, както и работа с общини по развиване и надграждане на стратегии за подобряване на градската среда. Инициативата ще се развива за първи път в още седем европейски страни, сред които Португалия, Кипър, Румъния, Сърбия и Латвия. Climate-KIC Accelerator съществува от 2010 година към Европейския институт по технологии (EIT) е и се финансира от Европейския съюз.Следващото събиране на проекти от България ще е догодина, като няма уточнена дата.Марияна Хамънова, основател на "Клийнтех България", коментира пред "Капитал", че към момента има интерес от български фирми и екипи, макар все още да не е възможно фондацията да даде конкретна информация колко, защото продължава даПрограмата ще започне на 10 октомври, като фирмитеакселератора избраните екипи ще преминат през различни менторски курсове, които да развият техните стратегии, маркетинг и презентирането им пред инвеститори. Те ще се провеждат в Sofia Tech Park, като освен тях ще има и голям инкубатор в Болоня, където ще бъде организирано посещение на голямо изложение за чисти технологии.Всяка от избраните компании от акселератора ще получи безвъзмездно финансиране до 15 хил. евро в зависимост от това колко е напреднала. С тези пари в рамките на два месеца фирмата ще може да извърши необходимата дейност по изработването на свой собствен бизнес план или да инвестира директно в продукта си, така че след тези два месеца екипът да може да се насочи към конкретни цели, пазари и клиенти. "Това са услуги, които в повечето случаи стартъпите нямат възможност да финансират сами", казва Хамънова.